Haraka lasteaed osaleb kolmandat aastat üle-eestilise spordinädala liikumises. Spordinädala eesmärk on pakkuda võimalikult paljudele inimestele liikumisega seotud positiivseid elamusi ja kogemusi.
Tänast spordipäeva alustas soojendus „Leopoldi võimlemise“ saatel. Seejärel jagunesid rühmad tegevuskeskustesse, kus katsusid jõudu ning näitasid osavust kuuel alal. Kavas olid: osavusteatejooks, köievedu, teatevõistlus „rõngarada", korvivisked, täpsusvisked ja hoota kaugushüpe.
Spordinädala korraldajate poolt said lapsed auhinnaks spordinädala logoga kotid ja diplomid. Haraka lasteaia sündmus on registreeritud ka spordinädala kaardil.